CELEX: 32003D0507
Language: hr
Date: 2003-06-13 00:00:00
Title: 2003/507/EZ: Odluka Vijeća od 13. lipnja 2003. o pristupanju Europske zajednice Protokolu o suzbijanju zakiseljavanja, eutrofikacije i prizemnog ozona uz Konvenciju o dalekosežnom prekograničnom onečišćenju zraka iz 1979. godine

11/Sv. 010
            
            
               HR
            
            
               Službeni list Europske unije
            
            
               235
            
         32003D0507
   
               L 179/1
            
            
               SLUŽBENI LIST EUROPSKE UNIJE
            
            
               13.06.2003.
            
         
      ODLUKA VIJEĆA
   
   od 13. lipnja 2003.
   o pristupanju Europske zajednice Protokolu o suzbijanju zakiseljavanja, eutrofikacije i prizemnog ozona uz Konvenciju o dalekosežnom prekograničnom onečišćenju zraka iz 1979. godine
   (2003/507/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 175. stavak 1., u vezi s njegovim člankom 300. stavkom 2. prvom rečenicom prvog podstavka i stavkom 3. prvim podstavkom,
   uzimajući u obzir prijedlog Komisije (1),
   uzimajući u obzir mišljenje Europskog parlamenta (2),
   budući da:
   
               (1)
            
            
               Zakiseljavanje, eutrofikacija i prizemni ozon uzrokuju neprihvatljivu štetu za okoliš i zdravlje ljudi unutar Zajednice.
            
         
               (2)
            
            
               Izvršno tijelo Konvencije o dalekosežnom prekograničnom onečišćenju zraka 30. studenoga 1999. usvojilo je Protokol o suzbijanju zakiseljavanja, eutrofikacije i prizemnog ozona (Gothenburški protokol); Gothenburški protokol određuje najviše dozvoljene razine emisija (gornje vrijednosti emisija) za svaku državnu stranku za četiri glavne onečišćujuće tvari odgovorne za zakiseljavanje, eutrofikaciju i prizemni ozon: sumporni dioksid, dušikove okside, hlapive organske spojeve i amonijak; te gornje vrijednosti treba postići do 2010.
            
         
               (3)
            
            
               Provedba Gothenburškog protokola doprinijet će ostvarivanju ciljeva Zajednice za zaštitu okoliša i zdravlja ljudi.
            
         
               (4)
            
            
               Direktivom 2001/81/EZ Europskog parlamenta i Vijeća od 23. listopada 2001. o nacionalnim gornjim graničnim vrijednostima emisija za određene tvari koje onečišćuju atmosferu (3) određene su obvezujuće nacionalne gornje vrijednosti emisija koje treba postići najkasnije do 2010., a koje su jednake ili strože od onih koje zahtijeva Gothenburški protokol za svaku državu članicu.
            
         
               (5)
            
            
               Direktivom 2001/80/EZ Europskog parlamenta i Vijeća od 23. listopada 2001. o ograničenju emisija određenih onečišćujućih tvari u zrak iz velikih uređaja za loženje (4) određene su nove granične vrijednosti za emisije iz tog sektora, koje su u skladu s onima iz Gothenburškog protokola.
            
         
               (6)
            
            
               Kao posljedica toga, Zajednica bi trebala pristupiti Gothenburškom protokolu,
            
         ODLUČILO JE:
   Članak 1.
   Ovime se, u ime Zajednice, odobrava pristupanje Zajednice Protokolu o suzbijanju zakiseljavanja, eutrofikacije i prizemnog ozona uz Konvenciju o dalekosežnom prekograničnom onečišćenju zraka iz 1979. godine.
   Tekst Protokola naveden je u Prilogu ovoj Odluci.
   Članak 2.
   Ovime se ovlašćuje predsjednik Vijeća da odredi osobu (osobe) ovlaštene položiti instrument pristupanja kod glavnog tajnika Ujedinjenih naroda, u skladu s člankom 16. Protokola.
   Članak 3.
   Ova se Odluka objavljuje u Službenom listu Europske unije..
   
      Sastavljeno u Luxembourgu 13. lipnja 2003.
      
         
            Za Vijeće
         
         
            Predsjednik
         
         G. PAPANDREOU
         
      
   
   
      (1)  SL C 151 E, 25.6.2002., str. 74.
   
      (2)  Mišljenje od 4. srpnja 2002. (još nije objavljeno u Službenom listu).
   
      (3)  SL L 309, 27.11.2001., str. 22.
   
      (4)  SL L 309, 27.11.2001., str. 1.